Μεσούτ Εζίλ

Ο Μεσούτ Εζίλ (τουρκικά: Mesut Özil, Τουρκική προφορά: [meˈsut œˈzil], γερμανική προφορά και τονισμός: Μέζουτ Έζιλ [ˈmeːzut ˈøːzil], 15 Οκτωβρίου 1988) είναι Γερμανός πρώην ποδοσφαιριστής τουρκικής καταγωγής. Ήταν μέλος της Εθνικής Γερμανίας από το 2009 ως το 2018, οπότε παραιτήθηκε ως αντίδραση σε δηλώσεις εκ μέρους της Ποδοσφαιρικής Ομοσπονδίας, τις οποίες θεώρησε ρατσιστικές και υπερβαίνουσες τα πλαίσια της κριτικής. Στις 22 Μαρτίου 2023 και σε ηλικία 34 ετών ανακοίνωσε ότι αποσύρεται από την ενεργό δράση.Υπήρξε ποδοσφαιριστής της Σάλκε στην οποία αγωνίστηκε για 2 χρόνια (2006-2008). Ακολούθησε η Βέρντερ Βρέμης (2008-2010), με την οποία αγωνίστηκε 71 φορές, πετυχαίνοντας 13 γκολ. Το καλοκαίρι του 2010 πήρε μεταγραφή για τη Ρεάλ Μαδρίτης έναντι 15 εκατομμυρίων ευρώ. Το καλοκαίρι του 2013, την τελευταία μέρα των μεταγραφών (2 Σεπτεμβρίου), ετοίμασε τις βαλίτσες του για το Λονδίνο και για λογαριασμό της Άρσεναλ. Η μεταγραφή κόστισε 40 εκ. ευρώ στους "Κανονιέρηδες", ενώ ο Γερμανός μέσος θα αμειβόταν με 8 εκ. ευρώ το χρόνο.

 Ο Εζίλ γεννήθηκε στο Γκελζενκίρχεν στις 15 Οκτωβρίου του 1988. Έκανε τα πρώτα του βήματα παίζοντας σε διάφορες ομάδες της γενέτειρας του και αργότερα μεταπήδησε στην Ροτ Βάις Έσσεν. Το 2005 έκανε το πρώτο του μεγάλο βήμα ξεκινώντας από τους μικρούς της Σάλκε, όπου ήταν μέσος φορώντας τη φανέλα με το νούμερο 17. Αργότερα ξεκίνησε να παίζει ως δεκάρι και επιθετικός μέσος στην πρώτη ομάδα, όπου έκανε το ντεμπούτο σε ηλικία μόλις 17 ετών τον Αύγουστο εναντίον της Άιντραχτ Φραγκφούρτης και χαρακτηρίστηκε από πολλούς ανερχόμενο αστέρι. Το κλίμα στην συνέχεια χάλασε διότι προσδοκούσε να παίζει περισσότερο, έτσι η Σάλκε συμφώνησε τον Ιανουάριο του 2008 την παραχώρηση του παίχτη στη Βέρντερ Βρέμης. Στις 31 Ιανουαρίου μετακινήθηκε στη Βέρντερ Βρέμης έναντι 4,3 εκατομμυρίων ευρώ, υπογράφοντας συμβόλαιο με τη γερμανική ομάδα έως τις 30 Ιουνίου του 2011. Μετά τις εξαιρετικές εμφανίσεις στο Παγκόσμιο Κύπελλο Ποδοσφαίρου 2010 ο Εζίλ αποτελούσε αναμφίβολα ένα από τα σπουδαιότερα ταλέντα της Ευρώπης εκείνη την εποχή. Οι κόποι του τελικά ανταμείφθηκαν όταν η Ρεάλ Μαδρίτης τον απέκτησε στις 17 Αυγούστου 2010. Με τους «μερέγχες» ακολούθησαν 3 καταπληκτικές σεζόν με τον Εζίλ να σημειώνει πάνω από 60 ασίστ στο διάστημα αυτό. Κατέκτησε το κύπελλο Ισπανίας στην πρώτη του σεζόν με την ομάδα και το πρωτάθλημα Ισπανίας (Πριμέρα Ντιβισιόν) την αμέσως επόμενη χρονιά. Ο Εζίλ άρχισε να αγωνίζεται με τα χρώματα της Εθνικής Γερμανίας (ποδόσφαιρο ανδρών) το 2009. Έκτοτε συμμετείχε ενεργά σε όλες τις Ευρωπαϊκές/Παγκόσμιες Διοργανώσεις που έλαβε μέρος η Εθνική. Κατέκτησε το Χάλκινο μετάλλιο στο Παγκόσμιο Κύπελλο Ποδοσφαίρου 2010 και αποκορύφωμα στην εθνική καριέρα του αποτέλεσε η κατάκτηση του Παγκοσμίου Κυπέλλου Ποδοσφαίρου 2014 όπου αποτέλεσε έναν από τους καλύτερους παίκτες της εθνικής. Ωστόσο, μετά τον αποκλεισμό σοκ της Γερμανίας από την φάση των ομίλων στο Παγκόσμιο Κύπελλο Ποδοσφαίρου 2018 παραιτήθηκε από την Εθνική μετά τις ρατσιστικές επιθέσεις σχετικά με την τουρκική καταγωγή του που δέχτηκε λόγω της χαμηλής απόδοσής του στην διοργάνωση. Φενέρμπαχτσε Τον Ιανουάριο 2021 και μετά από πολύμηνες διαπραγματεύσεις, Ο Εζιλ αφέθηκε ελεύθερος από την Άρσεναλ και ύστερα υπέγραψε τριετές συμβόλαιο με την τουρκική Φενέρμπαχτσε, την ομάδα που υποστήριζε από την παιδική του ηλικία Βέρντερ Βρέμης Κύπελλο Γερμανίας: 2008-2009 Ρεάλ Μαδρίτης Κύπελλο Ισπανίας: 2010-2011 Πριμέρα Ντιβιζιόν: 2011-2012 Άρσεναλ Κύπελλο Αγγλίας: 2013-14 , 2014-15, 2016-17 Κομιούνιτι Σιλντ: 2015 Παγκόσμιο Κύπελλο: 2014Παγκόσμιο Κύπελλο: Χάλκινο το 2010 Επίσημος ιστότοπος Mesut Özil Στατιστικά καριέρας στο Soccerbase Arsenal official profile Profile at Premier League Αρχειοθετήθηκε 2016-05-19 στο Wayback Machine. Mesut Özil at kicker.de (Γερμανικά) Mesut Özil στο fussballdaten.de (Γερμανικά) ESPN Profile Αρχειοθετήθηκε 2013-02-06 στο Wayback Machine. BDFutbol profile 2010 FIFA World Cup profile Αρχειοθετήθηκε 2013-12-25 στο Wayback Machine. Μεσούτ Εζίλ στην ιστοσελίδα National-Football-Teams.com (Αγγλικά) Μεσούτ Εζίλ – Επιδόσεις στις διοργανώσεις της FIFA